Document ID: 32002R1801

Κανονισμός (ΕΚ) αριθ. 1801/2002 της Επιτροπής
της 10ης Οκτωβρίου 2002
για την τροποποίηση του κανονισμού (ΕΚ) αριθ. 1323/2002 για παρέκκλιση από τον κανονισμό (ΕΚ) αριθ. 800/1999 όσον αφορά την εξαγωγή προϊόντων του τομέα των σιτηρών προς τις τρίτες χώρες εκτός από την Ουγγαρία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 13,
Εκτιμώντας τα ακόλουθα:
(1) Ο κανονισμός (ΕΚ) αριθ. 1408/2002 του Συμβουλίου, της 29ης Ιουλίου 2002, καθορίζει τις παραχωρήσεις με τη μορφή κοινοτικών δασμολογικών ποσοστώσεων για ορισμένα γεωργικά προϊόντα και προβλέπει την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Ουγγαρία(3). Μία των προβλεπομένων παραχωρήσεων στον τομέα των σιτηρών, συνιστά η κατάργηση των επιστροφών από την 1η Ιουλίου 2002 για τα περισσότερα των προϊόντων που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 1766/92.
(2) Δεδομένου ότι ο κανονισμός (ΕΚ) αριθ. 1408/2002 εγκρίθηκε και δημοσιεύτηκε μόνο στο τέλος του Ιουλίου, την 1η Ιουλίου 2002 δεν εξαιρέθηκε η Ουγγαρία από τους πιθανούς προορισμούς κατά τη δημοπρασία καθορισμού της εξαγωγικής επιστροφής του μαλακού σίτου, που άνοιξε από τον κανονισμό (ΕΚ) αριθ. 899/2002 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1520/2002(5). Ωστόσο, δεδομένου ότι για την περίοδο αυτή είχαν χορηγηθεί επιστροφές για τη δημοπρασία αυτή, εφαρμόστηκαν κατ' αποκοπή αρνητικά διορθωτικά ποσά για τον προορισμό "Ουγγαρία" για να προλάβουμε τον αναδρομικό χαρακτήρα της εμπορικής συμφωνίας μεταξύ της Ευρωπαϊκής Κοινότητας και της χώρας αυτής, πράγμα που δημιούργησε μία διαφοροποιημένη επιστροφή.
(3) Ο κανονισμός (ΕΚ) αριθ. 1323/2002 της Επιτροπής(6) προβλέπει ότι η απόδειξη της διεκπεραίωσης των τελωνειακών διατυπώσεων εισαγωγής που επιβάλλεται από τον κανονισμό (ΕΚ) αριθ. 800/1999 της Επιτροπής, της 15ης Απριλίου 1999, περί λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα(7), όπως τροποποιήθηκε τελευταία από τον κανονισμό (ΕΚ) αριθ. 1253/2002(8), δεν απαιτείται για την πληρωμή της επιστροφής στην περίπτωση κατά την οποία η διαφοροποίηση της επιστροφής συνίσταται μόνο στο μη καθορισμό επιστροφής για την Ουγγαρία.
(4) Δεδομένου ότι οι ουγγρικές αρχές δεσμεύτηκαν να χορηγήσουν προτιμησιακό δασμό στα εισαγόμενα στην Ουγγαρία προϊόντα μόνο εάν το εμπόρευμα συνοδεύεται από έγγραφα που βεβαιώνουν ότι δεν έχει επωφεληθεί από επιστροφή και ελλείψει κινδύνου εκτροπής του εμπορίου, πρέπει να παραχωρηθεί η παρέκκλιση που προβλέπεται από τον κανονισμό (ΕΚ) αριθ. 1323/2002 και στην περίπτωση καθορισμού σε μηδέν της επιστροφής μέσω αρνητικών διορθωτικών ποσών.
(5) Συνεπώς, πρέπει να συμπληρωθεί το άρθρο 1 του κανονισμού (ΕΚ) αριθ. 1323/2002.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 1323/2002 αντικαθίσταται από το ακόλουθο κείμενο: "Άρθρο 1
1. Κατά παρέκκλιση από το άρθρο 16 του κανονισμού (ΕΚ) αριθ. 800/1999, στην περίπτωση που η διαφοροποίηση της επιστροφής συνίσταται στο γεγονός ότι δεν έχει καθορισθεί μία επιστροφή για την Ουγγαρία ή η επιστροφή αυτή καθορίστηκε σε μηδέν μέσω αρνητικών διορθωτικών ποσών, δεν απαιτείται απόδειξη διεκπεραίωσης των τελωνειακών διατυπώσεων εισαγωγής για την πληρωμή της επιστροφής όσον αφορά τα προϊόντα που περιλαμβάνονται στο παράρτημα του παρόντος κανονισμού.
2. Ο μη καθορισμός της επιστροφής ή ο καθορισμός της επιστροφής σε μηδέν μέσω αρνητικών διορθωτικών ποσών για τα προϊόντα που προβλέπει το παράρτημα του κανονισμού (ΕΚ) αριθ. 1162/95, τα οποία προορίζονται για την Ουγγαρία, δεν λαμβάνεται υπόψη κατά τον προσδιορισμό του χαμηλότερου ποσού της επιστροφής κατά την έννοια του άρθρου 18 παράγραφος 2 του κανονισμού (ΕΚ) αριθ. 800/1999."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις πιστοποιητικών εξαγωγής που υποβάλλονται από την 1η Ιουλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Οκτωβρίου 2002.

Labels: 3
18
17
5